Quadrophenia

Quadrophenia είναι ο τίτλος του έκτου, διπλού άλμπουμ του βρετανικού ροκ συγκροτήματος The Who, το οποίο κυκλοφόρησε τον Οκτώβριο του 1973 μέσω της δισκογραφικής εταιρείας "Track Records". Ο συγκεκριμένος δίσκος είναι η δεύτερη ροκ-όπερα του συγκροτήματος και το κοινό στιχουργικό περιεχόμενο των κομματιών του παρουσιάζει την κοινωνία της Βρετανίας των μέσων της δεκαετίας του '70 από την οπτική ενός εφήβου.

Ιστορία του δίσκου
Μετά το τέλος της περιοδείας για την προώθηση του "Who's Next", ο κιθαρίστας Πιτ Τάουνσεντ επέμενε στο να κάνουν ένα μεγάλο διάλειμμα, αφού δεν είχαν σταματήσει να περιοδεύουν και να ηχογραφούν από την δημιουργία τους.

Τον Μάιο του 1972, ξεκίνησαν να δουλεύουν πάνω στο επόμενο τους άλμπουμ με αρχικό τίτλο "Rock is Dead – Long Live Rock", αλλά λόγω του ότι το συγκρότημα δεν ήταν ικανοποιημένο με τα νέα κομμάτια, οι ηχογραφήσεις εγκαταλείφθηκαν. Τα μέλη των Who αντιμετώπιζαν προβλήματα στις μεταξύ τους σχέσεις, αλλά το υπόλοιπο του 1972 μετά από μία σύντομη ευρωπαϊκή περιοδεία, οι Ντάλτρι και Τάουνσεντ δούλεψαν με τον Λου Ράιζνερ σε μία ορχηστρική εκδοχή του "Tommy".Lou Reizner | Biography | AllMusic

Την επόμενη χρονιά, το συγκρότημα αποφάσισε να ηχογραφήσει το νέο του άλμπουμ με τίτλο "Quadrophenia", του οποίου η ιστορία των στίχων αναφέρεται σε έναν έφηβο ονόματι Τζίμι, ο οποίος περνάει κρίση προσωπικότητας. Οι στίχοι μιλούν για τις σχέσεις του με την οικογένεια, τους φίλους και την κοινωνία. Την περίοδο των ηχογραφήσεων, οι The Who αντιμετώπιζαν προβλήματα με το μάνατζμεντ τους, το οποίο πλέον ανέλαβε ο Μπιλ Κάρμπισλι.Bill Curbishley - Huffington Post

Ο δίσκος κυκλοφόρησε στις 19 Οκτωβρίου 1973 στην Μεγάλη Βρετανία και στις 1 Νοεμβρίου στις Ηνωμένες Πολιτείες, σκαρφαλώνοντας στην δεύτερη θέση των τσαρτ στην πατρίδα τους και την τέταρτη στην αντίπερα όχθη του Ατλαντικού. Το "Quadrophenia" έχει πλέον βραβευθεί ως πλατινένιο από την RIAA και χρυσό στην Μεγάλη Βρετανία, ενώ συνοδευόταν από τα σινγκλ "5.15", "Love, Reign o'er Me" και "The Real Me".

Η περιοδεία για την προώθηση του ήταν γεμάτη προβλήματα. Ο Τάουνσεντ θέλησε να προσθέσει στην σύνθεση του σχήματος για τις ζωντανές τους εμφανίσεις, τον κιμπορντίστα του Τζο Κόκερ, Κρις Στέντον, ο οποίος έπαιζε στο άλμπουμ, αλλά ο Ντάλτρι αρνήθηκε.Chris Stainton | Biography | AllMusic Τελικά, χρησιμοποιήθηκαν προ-ηχογραφημένες εκτελέσεις των μερών των πλήκτρων, αλλά οι πρόβες διακόπηκαν όταν σε μία διαφωνία τους, ο Ντάλτρι χτύπησε τον Τάουνσεντ αφήνοντας τον λιπόθυμο.Roger Daltrey Tells Howard Stern About the Time He Knocked Out Pete Townshend Σε μία από τις εμφανίσεις τους στο Νιούκασλ, οι κασέτες παρουσίασαν πρόβλημα και ο Τάουνσεντ τράβηξε τον μηχανικό ήχου, Μπομπ Πρίντεν στην σκηνή, όπου αφού τον γελοιοποίησε, διέλυσε τους ενισχυτές και τις ταινίες. Η συναυλία συνεχίστηκε με παλιότερες επιτυχίες του συγκροτήματος, όπου στο τέλος ο Τάουνσεντ διέλυσε την κιθάρα του και ο Μουν το σετ τυμπάνων του.Anyway Anyhow Anywhere: The Complete Chronicle of the Who

Το αμερικάνικο κομμάτι της περιοδείας ξεκίνησε στις 20 Νοεμβρίου 1973 από το "Cow Palace" της Καλιφόρνια, με τον Κιθ Μουν να λιποθυμάει κατά την διάρκεια του "Won't Get Fooled Again" και αφού συνήλθε, λιποθύμησε και πάλι στο κομμάτι "Magic Bus". Ο Τάουνσεντ ρώτησε το κοινό αν υπήρχε κάποιος για να παίξει τύμπανα και ο οπαδός του συγκροτήματος, Σκοτ Χάλπιν, συμπλήρωσε την σύνθεση του σχήματος μέχρι το τέλος της συναυλίας.Scot Halpin the drummer who filled in for Keith Moon in 1973 Επίσης, μετά την εμφάνιση τους στο Μόντρεαλ, οι Τάουνσεντ, Εντουίστλ και Μουν προκάλεσαν ζημιές μεγάλης αξίας στο δωμάτιο του ξενοδοχείου όπου διέμεναν, με αποτέλεσμα να συλληφθούν από τις τοπικές αρχές.

Αναγνώριση
Το "Quadrophenia" θεωρείται ένα από τα καλύτερα άλμπουμ του συγκροτήματος και οι Who δείχνοντας την εκτίμηση τους για την αναγνώριση που λαμβάνει ο δίσκος από το κοινό και τους μουσικοκριτικούς, περιόδευσαν στην Βόρεια Αμερική παίζοντας ολόκληρο τον δίσκο.

Το περιοδικό "Rolling Stone" το έχει κατατάξει 267ο στην λίστα με τα 500 καλύτερα άλμπουμ όλων των εποχών,The Who, 'Quadrophenia' - 500 Greatest Albums of All Time το "Q" το έβαλε στην 56η θέση της λίστας με τα 100 καλύτερα άλμπουμ όλων των εποχών, η "Observer" στην 75η θέση της αντίστοιχης λίστας της και το "VH1" 86ο στα 100 καλύτερα ροκ εντ ρολ άλμπουμ όλων των εποχών.The 100 greatest British albums

Τραγούδια του δίσκου
Μέρος 1ο
1. I Am the Sea (Townshend) - 2:08
2. The Real Me (Townshend) - 3:20
3. Quadrophenia (Townshend) - 6:13
4. Cut My Hair (Townshend) - 3:44
5. The Punk and the Godfather (Townshend) - 5:10
6. I'm One (Townshend) - 2:37
7. The Dirty Jobs (Townshend) - 4:28
8. Helpless Dancer (Townshend) - 2:33
9. Is It in My Head? (Townshend) - 3:43
10. I've Had Enough (Townshend) - 6:14

Μέρος 2ο
1. 5:15 (Townshend) - 5:00
2. Sea and Sand (Townshend) - 5:01
3. Drowned (Townshend) - 5:26
4. Bell Boy (Townshend) - 4:55
5. Doctor Jimmy (Townshend) - 8:36
6. The Rock (Townshend) - 6:37
7. Love, Reign o'er Me (Townshend) - 5:48

Θέσεις τσαρτ
Quadrophenia (άλμπουμ)

Επίσημη κυκλοφορία: 19 Οκτωβρίου 1973
ΧώραΘέση Ηνωμένο Βασίλειο WHO | Artist | Official Charts  2 Καναδάς   2 Γαλλία   4 Ηνωμένες Πολιτείες The Who | Awards | AllMusic  4 Γερμανία charts.de, The Who  7 Αυστρία Discographie The Who - austriancharts.at  8 Νορβηγία norwegiancharts.nl - Discografie The Who  85:15 (σινγκλ)

Επίσημη κυκλοφορία: 5 Οκτωβρίου 1973
ΧώραΘέση Ηνωμένο Βασίλειο   20 Γερμανία   46

Love Reign O'er Me (σινγκλ)

Επίσημη κυκλοφορία: 23 Οκτωβρίου 1973
ΧώραΘέση Ηνωμένες Πολιτείες   76The Real Me (σινγκλ)

Επίσημη κυκλοφορία: 12 Ιανουαρίου 1974
ΧώραΘέση Ηνωμένες Πολιτείες   92

Βραβεία
Quadrophenia (άλμπουμ)
Ηνωμένο Βασίλειο (BPI Certification): Χρυσός 
Ηνωμένες Πολιτείες (RIAA Certification): Πλατινένιος Gold and Platinum Searchable Database - RIAA
Γαλλία (SNEP Certification): Χρυσός 
Καναδάς (CRIA Certification): Πλατινένιος

Τα μέλη των The Who
Το "Quadrophenia" ηχογραφήθηκε από τους εξής μουσικούς:
 Ρότζερ Ντάλτρι - φωνητικά, κρουστά
 Πιτ Τάουνσεντ - κιθάρα, συνθεσάιζερ, πιάνο, βιολί, μπάντζο, φωνητικά
 Τζον Εντουίστλ - μπάσο, χάλκινα, φωνητικά
 Κιθ Μουν - τύμπανα, κρουστά, φωνητικά

Γκεστ συμμετοχές
 Τζον Καρλ - Φωνή
 Κρις Στέντον - πιάνο

Παραπομπές

Πηγές
 Quadrophenia - The Who | Songs, Reviews, Credits, Awards | AllMusic
 The Who - Quadrophenia (album review ) | Sputnikmusic
 BBC - Music - Review of The Who - Quadrophenia

Κατηγορία:Δισκογραφία των The Who
Κατηγορία:Άλμπουμ του 1973